“Manchester Yunayted” Krishtianu Ronalduni ortga qaytarmoqchi va unga taklif yubordi

“Yuventus” hujumchisi Krishtianu Ronaldu faoliyatini Premyer Ligada davom ettirishi mumkin.

FOX jurnalisti Kristian Martinning xabar qilishicha, “Manchester Yunayted” portugaliyalik futbolchini qaytarishni xohlamoqda. Klub Krishtianu bilan bog‘langan va u taklifni o‘rganib chiqishini ma’lum qilgan.
Shu bilan birga, agar, Ronaldu ketishni istasa turinliklar klubi muzokaralarga kirishishga tayyor.
Ronaldu 2003—2009-yillar mobaynida “Manchester Yunayted” safida to‘p surgan. U mankunianlar jamoasida to‘qqizta sovrin yutib olgan, ular orasida uchta Premyer Liga va bitta Chempionlar Ligasi bosh sovrini bor. Ronaldu shuningdek, faoliyati mobaynida “Sporting” va “Real” kabi jamoalarda harakat qilgan, 2018-yilda esa “Yuventus”ga o‘tgan.
35 yoshli hujumchi 2020/21-yilgi mavsum A Seriyada 4 ta o‘yin o‘tkazib, 6 gol va bitta golli uzatmaga muallif bo‘ldi.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!